อะราง

อะราง, นนทรีป่า หรือ อินทรี () เป็นไม้ยืนต้นในวงศ์ Caesalpiniaceae เปลือกเรียบ สีเทาอมน้ำตาล ใบประกอบแบบขนนก ดอกช่อออกตามปลายกิ่งแล้วห้อยลง สีเหลือง กลีบเลี้ยง 5 กลีบ กลีบดอก 5 กลีบ กลีบดอกย่น เกสรตัวผู้ 10 อัน ผลเป็นฝักแบน ปลายและโคนฝักเรียวแหลม เมล็ดแบนสีน้ำตาล ลักษณะคล้ายนนทรีแต่ต่างกันที่ช่อดอกของอะรางห้อยลงแต่นนทรีชี้ขึ้น 

เปลือกต้นอะรางเป็นยาขับเสมหะ และใช้รักษาโรคเกี่ยวกับเลือด ใช้เป็นสีย้อม ให้สีน้ำตาลแดง เปลือกต้นที่มีอายุมากรับประทานได้ โดยขูดผิวด้านในออกมาแล้วสับละเอียด  ใส่ในส้มตำร่วมกับสับปะรดและมดแดง

 อ้างอิง 
 สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 71 
Gardner, S.; Sidisunthorn, P.; Anusarnsunthorn, V:  A Field Guide to Forest Trees of Northern Thailand. October 2007, pg. 174.  Kobfai Publishing Project, Bangkok, Thailand. 
International Legume Database & Information Service retrieved on 9 March 2009

หมวดหมู่:วงศ์ย่อยราชพฤกษ์
หมวดหมู่:สมุนไพร
หมวดหมู่:พืชให้สีย้อม
หมวดหมู่:พืชที่รับประทานได้
หมวดหมู่:ต้นไม้ประจำจังหวัดของไทย